ھەڵبژاردنی پەرلەمانی سووریا ٢٠٢٠

ھەڵبژاردنی پەرلەمانی لە سووریا لە ١٩ی تەممووزی ٢٠٢٠ بەڕێوەچوو، بۆ ھەڵبژاردنی خولی سێیەمی یاسادانانی ئەنجومەنی گەل، ئەمەش لەنێو شەڕی ناوخۆی بەردەوامدا. لە سەرەتادا بڕیار بوو ھەڵبژاردنەکان لە ١٣ی نیسان ئەنجام بدرێت بەڵام دووجار دواخرا لە چوارچێوەی ئەو ڕێوشوێنانەی کە بۆ سنووردارکردنی بڵاوبوونەوەی ڤایرۆسی کۆرۆنا لە سووریا گیراونەتەبەر.

 ئەنجامەکان 
ئەنجامە بەرایییەکان لەلایەن لیژنەی باڵای ھەڵبژاردنی دادوەری لە میانەی کۆنگرەیەکی ڕۆژنامەوانیدا لە بینای وەزارەتی داد ڕاگەیەندرا، کە لیژنەکە بە کۆی دەنگ ناوی براوەکانی سەرجەم ناوچەکانی ھەڵبژاردن پەسەند کرد. لە ئەنجامی ئەم ھەڵبژاردنانەدا پارتی سۆسیالیستی بەعسی عەرەبی لەگەڵ ھاوپەیمانەکانی لە بەرەی پێشکەوتنخوازی نیشتمانی زۆرینەی کورسییەکانی پەرلەمانی بەدەستھێنا، ھاوپەیمانییەکە ١٧٧ کورسی لە کۆی ٢٥٠ کورسی مسۆگەر کرد.

ڕۆژی ٣٠ی تەممووزی ٢٠٢٠، بەشار ئەسەد سەرۆک کۆمار فەرمانی ژمارە ٢٠٨ی ساڵی ٢٠٢٠ی دەرکرد، کە ناوی براوەکانی ئەندامێتی لە ئەنجومەنی گەل بۆ خولی سێیەمی یاسادانانی لەخۆگرتبوو.

ڕۆژی ٤ی ئابی ٢٠٢٠، سەرۆک بەشار ئەسەد فەرمانی ژمارە ٢٠٩ی ساڵی ٢٠٢٠ی دەرکرد و تێدا داوای کۆبوونەوەی ئەنجومەنی گەل بۆ سێیەم خولی یاسادانان بۆ یەکەمجار لە ڕۆژی دووشەممە ١٠ی ئابی ٢٠٢٠.

 سەرچاوەکان 

پۆل:ھەڵەکانی شێوازی سەرچاوەی ١: ڕێکەوتەکان
پۆل:ھەڵەکانی شێوازی سەرچاوەی ١: پارامەترە نەناسراوەکان